PRITARTA

Jurbarko rajono savivaldybės tarybos

 2020 m. kovo 26 d. sprendimu Nr.

**JURBARKO RAJONO PRIEŠGAISRINĖS TARNYBOS**

**2019 METŲ VEIKLOS ATASKAITA**

**VADOVO ŽODIS**

2019 metai Jurbarko rajono priešgaisrinei tarnybai išskirtini tuo, kad buvo kupini darbų, įvykių, naujovių ir iššūkių. Įstaigos veiklos rezultatai išsamiai pateikti 2019 m. veiklos ataskaitoje, 2019 m. finansinių ataskaitų rinkinyje ir 2019 m. biudžeto vykdymo rinkinio ataskaitose, kurios viešinamos Jurbarko rajono priešgaisrinės tarnybos internetinėje svetainėje, adresu [www.jrpt.lt](http://www.jrpt.lt).

Praėjusiais metais Jurbarko rajono priešgaisrinėje tarnyboje buvo įgyvendinti ES Bendrojo duomenų apsaugos reglamento reikalavimai dėl asmens duomenų valdymo ir jų tvarkymo.

Per 2019 metus atlikta nemažai įstaigos patalpų ir aplinkos tvarkymo darbų tam, kad būtų pagerintos darbuotojų darbo ir buitinės sąlygos, pradėtos įrenginėti higienos patalpos. Šie aspektai neatsiejami nuo psichologinio klimato gerinimo įstaigoje, asmeninių vertybių formavimo įstaigos bendruomenėje.

Be privalomų kvalifikacijos tobulinimo mokymų darbuotojams kuriamos naujos tradicijos –organizuojami neformalūs susitikimai su kitų rajonų ugniagesiais gelbėtojais, profesinės šventės ir kt. Pagrindiniame mūsų darbo lauke visada buvo ir yra – žmonės, dirbantys mano vadovaujamoje įstaigoje.

Stiprinamas bendradarbiavimas su nevyriausybinėmis organizacijomis, seniūnijomis, Jurbarko rajono savivaldybe. Veiksminga komunikacija prisideda prie visuomenės požiūrio formavimo ir vertybinių nuostatų kaitos bendruomenėje.

Viena iš pagrindinių įstaigos stiprybių – kūrybinga, inovatyvi, atvira pokyčiams, kompetentinga, didelę darbo patirtį sukaupusi darbuotojų komanda. Per nuolatinį bendradarbiavimą, sunkumų ir kliuvinių išdiskutavimą, buvo rasti ir priimti tinkamiausi sprendimai visose įstaigos veiklos srityse.

**I. BENDROJI DALIS**

Jurbarko rajono priešgaisrinė tarnyba (toliau – Tarnyba) yra iš Jurbarko rajono savivaldybės biudžeto išlaikomas viešasis juridinis asmuo. Tarnybos teisinė forma – biudžetinė įstaiga. Tarnybos savininkė – Jurbarko rajono savivaldybė. Tarnybos savininko teises ir pareigas įgyvendinanti institucija – Jurbarko rajono savivaldybės taryba.

Įstaigos buveinės adresas: Ugniagesių g. 1, 74182 Jurbarko miestas, telefonas (8 447) 71 961, faks. (8 447) 71 961, el.p. jurbarkopt@gmail.com.

Tarnyba turi savo antspaudą, sąskaitas banke, yra paramos gavėja pagal Lietuvos Respublikos labdaros ir paramos įstatymą.

**Tarnybos misija** – teikti visuomenei operatyvią ir kokybišką pagalbą gaisrų, gelbėjimo darbų, įvykių, ekstremaliųjų įvykių ir situacijų atvejais bei vykdyti gaisrų, ekstremaliųjų įvykių ir situacijų prevenciją.

**II. INFORMACIJA APIE TARNYBOS VADOVĄ**

Tarnybos viršininkas Stasys Pocius įstaigoje dirba nuo 1999 m. Stasys Pocius baigęs Lietuvos žemės ūkio universitetą ir jam suteikta inžinieriaus profesinė kvalifikacija. Tarnybos viršininkas nuolat tobulina kvalifikaciją organizuojamuose kursuose ir seminaruose.

Dalyvavo UAB „Žinių centre“ rengiamuose seminaruose: gegužės mėnesį „LR Darbo kodeksas ir personalo dokumentai 2019 m.: darbo teisinių santykių sudarymo, vykdymo ir nutraukimo aktualijos“ ir lapkričio mėnesį „Viešųjų pirkimų naujovių taikymas 2019 m.: praktinės rekomendacijos, mažos vertės pirkimai“.

Gegužės mėnesį dalyvavo projekto „Savivaldybės sėkmės kodas – lyčių lygybė“ rengtame seminare „Lyčių lygybė ir paslaugų teikimas“.

Gruodžio mėnesį dalyvavo Jurbarko švietimo centro rengtame seminare „Metinio darbuotojo veiklos vertinimo rodiklių analizė ir pokalbio kokybės apžvalga“.

Vasario mėnesį vyko į Priešgaisrinės apsaugos ir gelbėjimo departamento prie Vidaus reikalų ministerijos rengtą priešgaisrinių tarnybų darbuotojų susirinkimą „Įveikti iššūkiai ir perspektyvos 2019 metams“.

Balandžio mėnesį dalyvavo Lietuvos gaisrinės asociacijos narių rengtame ataskaitiniame susirinkime – seminare „Savivaldybių priešgaisrinių tarnybų veiklos organizavimas“ A. Smetonos dvaro rezidencijoje, Ukmergės rajone.

Liepos mėnesį dalyvavo Panevėžio priešgaisrinės gelbėjimo valdybos organizuotame Valstybinių priešgaisrinių gelbėjimo tarnybų darbuotojų 2019 m. sąskrydyje.

Spalio mėnesį vyko į Lietuvos gaisrinės saugos asociacijos narių organizuotą Savivaldybių priešgaisrinių tarnybų veiklos organizavimo seminarą Ukmergės rajone, Krikštėnuose.

Lapkričio mėnesį vyko į Lenkijos Respublikos Ryno miestą dėl pasitarimo ir kaimyninės šalies savanorių ugniagesių pakvietimo dalyvauti projektuose partneriais, tarpusavyje bendradarbiaujant savanorių ugniagesių veikloje.

**III. TARNYBOS VEIKLOS TIKSLAI IR VEIKLOS KRYPTYS**

Pagrindinis tarnybos veiklos tikslas – išsaugoti žmonių gyvybę, sveikatą, turtą, apsaugoti aplinką nuo ekstremalių įvykių ir situacijų poveikio. Tarnybos pagrindiniai uždaviniai yra:

- gesinti gaisrus, gelbėti žmonių gyvybę, sveikatą, turtą gaisro vietoje, atlikti kitus pirminius gelbėjimo darbus;

- vykdyti gaisrų prevencijos priemones, ir remiantis gaisrų analize dalyvauti Jurbarko rajono savivaldybės skelbiamose priešgaisrinės saugos programose;

- organizuoti Tarnybos darbuotojų taktines pratybas bei užsiėmimus;

- saugoti įvairių nuosavybės formų turtą nuo gaisrų, vykdyti pirminius gelbėjimo ir civilinės saugos darbus stichinių nelaimių, katastrofų, gamybinių avarijų ir nelaimingų atsitikimų metu, teikti pagalbą rajono organizacijoms ir gyventojams ekstremalių situacijų atvejais;

- vadovauti gaisro gesinimo darbams kol atvyksta valstybinės priešgaisrinės gelbėjimo tarnybos pajėgos;

- bendradarbiauti su policijos, krašto apsaugos, elektros, dujų, vandens tiekimo tarnybomis gesinant gaisrus bei vykdant pirminius gelbėjimo darbus;

- bendradarbiauti su Priešgaisrinės apsaugos ir gelbėjimo departamentu prie Vidaus reikalų ministerijos, Kauno priešgaisrinės gelbėjimo valdybos Jurbarko priešgaisrine gelbėjimo tarnyba, Jurbarko rajono savivaldybės administracija (toliau – Savivaldybės administracija) ir seniūnijomis, kitomis rajono įstaigomis ir įmonėmis sprendžiant priešgaisrinės saugos klausimus;

- organizuoti pasirengimą ekstremalioms situacijoms, o prireikus likviduoti jų padarinius;

- kontroliuoti priešgaisrinius vandens šaltinius (gaisrinius hidrantus, rezervuarus, atvirus vandens telkinius), privažiavimus prie jų ir būklę. Apie rastus pažeidimus ir trūkumus informuoti Savivaldybės administraciją, seniūnijas, įstaigas ir Jurbarko priešgaisrinę gelbėjimo tarnybą;

- vykdyti ir įgyvendinti priemones, reikalingas profesiniam pasiruošimui tobulinti, atsižvelgiant į Priešgaisrinės apsaugos ir gelbėjimo departamento leidžiamus norminius teisės aktus, Jurbarko priešgaisrinės gelbėjimo tarnybos rekomendacijas;

- organizuoti ir kontroliuoti profesinio saugumo veiklą, darbų ir priešgaisrinę saugą ugniagesių komandose;

- organizuoti savanorių ugniagesių veiklą ir jų mokymą prie ugniagesių komandų ir rajone;

- bendradarbiauti su užsienio šalių priešgaisrinėmis tarnybomis, dalyvauti tarptautiniuose priešgaisrinių tarnybų mokymuose, pratybose, seminaruose ir kituose renginiuose, įgyvendinant bendrus tarptautinius projektus.

 **IV. PREVENCINĖ VEIKLA**

2019 metaispriešgaisrinė tarnyba vykdė gaisrų gesinimo ir gelbėjimo darbus bei gaisrų prevencinę veiklą:

* užtikrino Jurbarko rajono priešgaisrinės tarnybos nuolatinę parengtį, racionalų technikos ir įrangos panaudojimą. Pasiekta, kad pajėgų sutelkimo planuose numatytos pajėgos išvyktų 100 proc.;
* užtikrino, kad pirmųjų gelbėjimo pajėgų atvykimo laikas būtų miesto teritorijoje – iki 8 min., kaimo vietovėje - iki 18 min.;
* atliko Jurbarko rajono gyvenvietėse esančių priešgaisrinių hidrantų patikrinimą;
* pravedė ugniagesių gelbėtojų ir savanorių ugniagesių profesinio tobulinimo ir pasirengimo mokymus ir žinių patikrinimus;
* dalyvavo reiduose dėl atvirų teritorijų deginimo;
* patikrino priešgaisrinius vandens telkinius, privažiavimus prie jų ir būklę;
* vykdė Jurbarko rajono priešgaisrinės tarnybos darbuotojų susitikimus su gyventojais, supažindinant juos su priešgaisrine sauga, taip pat aptariant savanorystės organizavimo ir savanorių mokymo klausimus;
* vykdė ir įgyvendino priemones, reikalingas profesiniam pasiruošimui tobulinti, atsižvelgiant į Priešgaisrinės apsaugos ir gelbėjimo departamento leidžiamus norminius teisės aktus;
* pravedė ugniagesių gelbėtojų, vairuojančių priešgaisrinę techniką mokymus ir žinių patikrinimą pagal nustatytą tvarką;
* pravedė ugniagesių gelbėtojų ir savanorių ugniagesių profesinio tobulinimo ir pasirengimo mokymus ir žinių patikrinimą pagal nustatytą tvarką;
* kontroliavo ūkio subjektus apie būtinumą užtikrinti, kad gaisrų gesinimo ir gelbėjimo transporto priemonės žiemos metu galėtų privažiuoti prie vandens šaltinių;
* vykdė kontrolinius patikrinimus, įvertinant ugniagesių komandų pasirengimą atliekant gaisrų gesinimo darbus įvairiu paros metu;
* atliko kasmetinius darbų saugos instruktažus;
* užtikrino, kad skirti asignavimai būtų naudojami pagal paskirtį;
* užtikrino skaidrų viešųjų pirkimų organizavimą bei vykdymą;
* vykdė finansų kontrolę, vadovaujantis apskaitos vadovu;
* kiekvieną kalendorinį mėnesį sudarė ugniagesių komandų darbuotojų užsiėmimų tvarkaraščius;
* užtikrino kvalifikacijos kėlimą (iniciavo eismo saugumo mokymus, suteikiančius teisę vairuoti specialiąsias transporto priemones, naudojančias mėlynus ir (ar) raudonus (arba tik mėlynus) žybčiojančius švyturėlius ir (ar) specialiuosius garso signalus);
* kartu su Kauno priešgaisrinės gelbėjimo valdybos Jurbarko PGT dalyvavo akcijoje „Gyvenkime saugiai“.

Vykdant prevencijos akciją „Gyvenkime saugiai“ ir lankantis rajono gyventojų būstuose, gyventojams suteiktos konsultacijas ir patarimai gaisrinės saugos klausimais. Atkreiptinas dėmesys į krosnių, dūmtraukių įrengimą ir naudojimą, elektros instaliaciją ar kitus įrenginius, dėl kurių gali kilti gaisras, paaiškinta, kodėl reikalingi autonominiai dūmų detektoriai. Akcijos metu aplankyta:

* Eržvilko UK – 104 būstai;
* Smalininkų UK – 107 būstai;
* Šimkaičių UK – 101 būstas;
* Raudonės UK – 103 būstai;
* Juodaičių UK – 59 būstai;
* Viešvilės SUR – 61 būstas.

**V. TARNYBOS PERSONALAS IR KVALIFIKACIJA**

Jurbarko rajono savivaldybės 2017 m. spalio 26 d. sprendimu Nr. T2-272 „Dėl Jurbarko rajono priešgaisrinės tarnybos didžiausio leistino darbuotojų skaičiaus nustatymo“ Viešvilės savanorių ugniagesių rinktinei buvo patvirtintas vairuotojo etatas, išlaikomas iš savivaldybės biudžeto lėšų.

Jurbarko rajono priešgaisrinei tarnybai patvirtinti 49 etatai.

**5.1 lentelė.** Tarnybos pareigybės

|  |  |  |
| --- | --- | --- |
| Eil.Nr. | Pareigybės pavadinimas | Pareigybių skaičius |
| 1. | Viršininkas | 1 |
| 2. | Vyriausioji buhalterė | 1 |
| 3. | Specialistas | 1 |
| 4. | Skyrininkas | 5 |
| 5. | Ugniagesys gelbėtojas | 40 |
| 6.  | Vairuotojas | 1 |

47 etatai išlaikomi iš savivaldybei skirtų valstybės biudžeto asignavimų ir 2 etatai (specialisto ir vairuotojo) iš savivaldybės biudžeto.

Bendras ugniagesių gelbėtojų amžiaus vidurkis 2019 metais buvo 49,11 m.

Siekiant užtikrinti efektyvų tarnybos darbą, pagal finansines galimybes personalas aprūpinamas būtinomis darbo, apsauginėmis priemonėmis; sudaromos sąlygos mokymuisi, kvalifikacijos kėlimui, saugiam darbui. Vyriausioji buhalterė dalyvavo seminaruose „Duomenų pateikimas į VSAKIS“ ir „Ruošiantis finansinių metų pabaigai viešojo sektoriaus subjektuose: 2019 m. teisės aktų pakeitimų apžvalga“.

Tarnybos specialistė dalyvavo seminaruose „Viešųjų pirkimų organizavimo ir vykdymo geroji praktika: pirkimų vykdymo efektyvumo strategija 2019 m.“ ir „LR Darbo kodeksas ir personalo dokumentai 2019 m.: darbo teisinių santykių sudarymo, vykdymo ir nutraukimo aktualijos“.

Visi dirbantys ugniagesių komandų darbuotojai turi ugniagesio gelbėtojo kvalifikaciją, mokyti ir testuoti pagal pirmosios medicininės pagalbos teikimo programą, kas du metai profilaktiškai pasitikrina sveikatą.

Pagal galimybes tarnyba pasirūpina savo darbuotojais nelaimingų atsitikimų atvejais darbe, einant į darbą ar grįžtant iš jo. Kasmet darbuotojai būna apdrausti Darbuotojų civilinės atsakomybės draudimu, suma 15 000 eurų vienam draudžiamajam įvykiui (mirtis dėl nelaimingo atsitikimo) ir 10 000 eurų vienam atvejui nuo ilgalaikių ir negrįžtamų traumų pasekmių.

Taip pat 2019 m. tarnybos savanoriai ugniagesiai buvo apdrausti Asmens draudimu nuo nelaimingų atsitikimų (mirtis dėl nelaimingo atsitikimo – 390 000 eurų, dėl neįgalumo – 260 000 eurų, nuo kaulų ir sąnarių traumų – 26 000 eurų ir nuo vidaus organų ir minkštųjų audinių traumų – 26 000 eurų).

 **VI. TARNYBOS PARENGTIS IR VEIKLOS ORGANIZAVIMAS**

Jurbarko rajono priešgaisrinė tarnyba turi struktūrinius padalinius – penkias ugniagesių komandas ir vieną savanorių ugniagesių rinktinę.

**6.1 lentelė.** Tarnybos struktūra

|  |  |
| --- | --- |
| Komandos pavadinimas | Adresas |
| Smalininkų ugniagesių komanda | Darželio g. 9, Smalininkų k., Jurbarko r. |
| Eržvilko ugniagesių komanda | Tauragės g. 3, Eržvilko mstl., Jurbarko r. |
| Raudonės ugniagesių komanda | Tvenkinių g. 14, Raudonės mstl., Jurbarko r. |
| Šimkaičių ugniagesių komanda | J.Žemaičio g. 60, Šimkaičių mstl., Jurbarko r. |
| Juodaičių ugniagesių komanda | Aušros g. 12, Juodaičių k., Jurbarko r. |
| Viešvilės savanorių ugniagesių rinktinė | Klaipėdos g. 99, Viešvilės mstl., Jurbarko r. |

Kaip ir kiekvienais metais, vienas pagrindinių uždavinių buvo užtikrinti stabilią tarnybos veiklą, ugniagesiams gelbėtojams į įvykusį incidentą neišvykstant vienam.

Kasmetinių atostogų metu ar darbuotojui susirgus, būna sudėtinga užtikrinti dviejų ugniagesių nuolatinį budėjimą komandose. Likus pamainoje budėti vienam ugniagesiui gelbėtojui, kovinę parengtį užtikriname pasitelkus ne mažiau, kaip vieną savanorį ugniagesį.

Siekiant užtikrinti geresnį tarnybos veiklos organizavimą, kiekvieno mėnesio pirmą savaitę kviečiami administracijos darbuotojų ir ugniagesių komandų skyrininkų pasitarimai, kuriuose aptariami organizaciniai, ūkiniai ir kiti aktualūs klausimai. Svarstoma reagavimo į pranešimus ir atitikimo kriterijams vertinimo analizė, vykdomas atliktų ugniagesių komandų patikrinimų aptarimas.

Kartą per metus organizuojamas visuotinis darbuotojų susirinkimas, kuriame aptariami praėjusių metų tarnybos veiklos rezultatai, susipažįstama su einantiems metams skirtų valstybinių (valstybės perduotų savivaldybėms) lėšų ir savivaldybės biudžeto lėšų asignavimų priešgaisrinės apsaugos funkcijoms vykdyti paskirstymu.

**VII. GAISRŲ IR GELBĖJIMO DARBŲ STATISTIKA**

Pateikiame duomenis apie Jurbarko rajone įvykusių incidentų skaičių, ugniagesių komandų darbus ir išvykimus 2019 metais.

**7.1 lentelė.** Priešgaisrinės tarnybos ugniagesių komandų išvykimų skaičius per 2019 metus

|  |  |  |
| --- | --- | --- |
| Jurbarko r. PTugniagesių komandos | Išvykimai | Automobilio panaudojimas |
| Iš viso | Į gaisro vietą gyven.sektoriuje | Į gaisro vietą atviroje teritorijoje | Į gelbė-jimo darbus | Į kitusdarbus | Į pratybas | Markė | Rida/Priverstinėrida |
| Šimkaičių | 54 | 10 | 9 | 15 | 20 | - | AC/2400/2400/Magirus Deutz FM170D11/V4x4/9AC/1900/1800/Gaz53/L/4x4/2 | 7811358101141 |
| Raudonės | 66 | 11 | 11 | 20 | 23 | 1 | AC/2400/1800/Mercedes Benz 1113/V/4x4/6AC/2400/1800/Magirus Deutz150A/V/4x4/3 | 9791707 289 478 |
| Smalininkų | 87 | 9 | 7 | 13 | 56 | 2 | AC/2400/1800/MercedesBenz1113/V/4x4/6AC/2400/1800/MAN-415HA/V/4x4/6 | 8511176 5284 |
| Eržvilko | 98 | 15 | 14 | 18 | 51 | - | AC/1600/1800/Gaz66/L/4x4/2AC/2400/2400/Zil131/V/6x6/7 |  87014484171121 |
| Juodaičių | 53 | 15 | 8 | 2 | 28 | - | AC/1600/1800/Gaz66/L/4x4/2 , ZJF 910AC/1600/1800/Gaz66/L/4x2/5, ZJG 972 | 701926821448 |
| Viešvilės SUR | 24 | 1 | 1 | 4 | 17 | 1 | AC/9200/2400/Jelcz-420P/4x2//6, JHS 887 | 343343 |

**7.2 lentelė.** Gaisrai ir gelbėjimo darbai 2019 metais seniūnijose

|  |  |  |
| --- | --- | --- |
| **Seniūnijos pavadinimas** | **Gaisrų skaičius** | **Gelbėjimo darbų skaičius** |
| Jurbarko m. ir seniūnija | 31 | 32 |
| Girdžių sen. | 7 | 4 |
| Jurbarkų sen. | 10 | 13 |
| Šimkaičių sen. | 7 | 16 |
| Skirsnemunės sen. | 13 | 16 |
| Eržvilko sen. | 9 | 12 |
| Smalininkų sen. | 2 | 7 |
| Viešvilės sen. | 4 | 8 |
| Juodaičių sen. | 3 | 2 |
| Seredžiaus sen. | 7 | 1 |
| Veliuonos sen. | 11 | 4 |
| Raudonės sen. | 5 | 10 |

**7.3 lentelė.** 2019 metų gelbėjimo darbai Jurbarko mieste ir rajone

|  |  |
| --- | --- |
| **Gelbėjimo darbų pavadinimas** | **Skaičius** |
| Demerkurizacija (gyvsidabrio ir jo garų šalinimas iš aplinkos) | 1 |
| Darbai aukštyje | 1 |
| Naftos produktų surinkimas | 2 |
| Gyvūnų gelbėjimas | 1 |
| Kiti gelbėjimo darbai iki atvykstant PGP | 2 |
| Techninė pagalba | 1 |
| Pašalintas medis nuo važiuojamosios kelio dalies  | 32 |
| Autoavarijos | 19 |
| Pagalba buityje | 12 |
| Gelbėjimo darbai vandenyje | 10 |
| Pagalba GMP | 10 |
| Pagalba policijai | 14 |
| Budėjimas sprogmenų nukenksminimo metu | 16 |
| Pagalba įmonėms, organizacijoms | 4 |

**7.4 lentelė.** 2019 metais degę objektai

|  |  |
| --- | --- |
| **Objektų pavadinimas** | **Skaičius** |
| Gyvenamieji pastatai | 14 |
| Suodžiai dūmtraukyje | 14 |
| Pagalbinio ūkinio pastatai | 13 |
| Transporto priemonės | 13 |
| Įmonių, įstaigų (administraciniai – gamybiniai pastatai) | 0 |
| Miškas, jo paklotė | 2 |
| Pievos | 22 |
| Ražienos  | 7 |
| Šiukšlių konteineriai | 7 |
| Šiukšlės | 4 |
| Laužavietės  | 2 |
| Šakų rietuvės  | 1 |
| Bio kuras (skiedros) | 1 |
| Medžiotojų bokštelis | 1 |
| Apleisti pastatai | 1 |
| Šventinė dekoracija | 1 |

**7.5 lentelė.** 2019 metų gaisrų skaičius Jurbarko rajone (mėnesiais)

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Mėnuo** | **I** | **II** | **III** | **IV** | **V** | **VI** | **VII** | **VIII** | **IX** | **X** | **XI** | **XII** |
| **Skaičius** | 10 | 7 | 6 | 24 | 16 | 6 | 11 | 8 | 4 | 4 | 6 | 7 |

Pagrindinės gaisrų priežastys – neatsargus žmonių elgesys su ugnimi, pievų deginimas, netvarkinga elektros įranga, buitinių elektros prietaisų eksploatavimo, krosnių, židinių ir dūmtraukių įrengimo bei jų eksploatavimo taisyklių pažeidimai.

Dažnai gaisrus sukelia ir tampa jų aukomis asmenys, sunkiai keičiantys socialinius įgūdžius, gyvenantys iš pašalpų, mėgstantys vartoti alkoholį, rūkantys lovoje.

**7.6 lentelė.** 2019 metais kilusių gaisrų priežastys

|  |  |
| --- | --- |
| **Priežasties pavadinimas** | **Skaičius** |
| Transporto priemonės kuro sistemos gedimai | 2 |
| Kiti transporto priemonės gedimai | 3 |
| Šiukšlių deginimas | 4 |
| Dujinių prietaisų, įrenginių gedimas | 1 |
| Elektros įrangos (instaliacijos) gedimai pastatuose | 11 |
| Transporto priemonių elektros instaliacijos gedimai | 8 |
| Krosnys - dūmtraukiai | 23 |
| Iš kamino išlėkusi kibirkštis | 1 |
| Neatsargus elgesys | 29 |
| Neatsargus rūkymas | 13 |
| Vaikų išdykavimas | 8 |
| Žolės, ražienų deginimas | 1 |
| Tyčinė žmonių veika (padegimai) | 5 |

**7.7 lentelė.** Gaisrų ir gelbėjimo darbų skaičius 2015–2019 metais

|  |  |  |
| --- | --- | --- |
| **Metai** |  |  |
| **Gaisrų skaičius** | **Gelbėjimo darbų skaičius** |
| 2015 | 114 | 110 |
| 2016 | 62 | 116 |
| 2017 | 77 | 104 |
| 2018 | 117 | 128 |
| 2019 | 109 | 125 |

**7.8 lentelė.** Žuvusiųjų gaisruose skaičius Jurbarko rajone ir mieste 2015–2019 metais

|  |  |  |  |  |  |
| --- | --- | --- | --- | --- | --- |
| **Metai** | **2015** | **2016** | **2017** | **2018** | **2019** |
| **Aukų skaičius** | 0 | 0 | 0 | 3 | 1 |

**VIII. BIUDŽETO ASIGNAVIMŲ ADMINISTRAVIMAS**

*2019 metais Jurbarko rajono priešgaisrinės tarnybos ūkinei veiklai vykdyti valstybės perduotų savivaldybėms lėšų gauta 446 600 eurų. Iš jų:*

* darbo užmokesčiui 417 600 eurų;
* socialinio draudimo įmokoms 5 984 eurai;
* ryšių paslaugoms 380 eurai;
* transporto išlaikymui 10 120 eurų (degalai, tepalai, atsarginės dalys, automobilių TA,

automobilių

* privalomasis draudimas);
* darbuotojų profilaktiniam sveikatos patikrinimui 347 eurai;
* kvalifikacijos kėlimui 495 eurai;
* komunalinėms paslaugoms 6 578 eurai;
* ugniagesių aprangai 300 eurų;
* ūkinio inventoriaus įsigijimui 4 696 eurai;
* bei kitoms prekėms ir paslaugoms 100 eurų (t.y. buhalteriniai blankai, buhalterinės

knygos, spausdintuvų toneriai, banko aptarnavimo įmokos ir t.t.).

*Iš savivaldybės biudžeto 2019 metais gauta 34 750 eurų. Iš jų skirta:*

* darbo užmokesčiui ir soc. draudimo įmokoms 14 985 eurai (du darbuotojai);
* transporto išlaidoms 3 995 eurai,
* Darbo rūbai, batai Viešvilės savanoriams ugniagesiams 1 200 eurų;
* Gaisrinis automobilis IVECO Magirus (pagaminimo metai 1988 m.,) 12 000 eurų;
* Kieto kuro katilas Šimkaičių UK 950 eurų;
* prekėms ir paslaugoms 1 620 eurų.

**8.1 lentelė.** 2019 metais skirti valstybės ir savivaldybės biudžeto asignavimai

|  |  |  |
| --- | --- | --- |
| **Patvirtinta** | **Savivaldybei skirti valstybės biudžeto asignavimai (tūkst. eurų)** | **Savivaldybės skirtų biudžeto****asignavimų panaudojimas** **(tūkst. eurų)** |
| **Pareigybės pavadinimas** | **Pareigybės koeficientas** | **Etatų skaičius (vnt.)** | **Iš viso** | **darbo užmokesčiui ir Sodrai** | **Kitos išlaidos** | **Iš viso** | **Iš jų** |
| **darbo užmokesčiui ir Sodrai** | **Kitos išlaidos** |
| - | - | 49 | 446 600 | 423 584 | 23 016 | 34 750 | 14 985 |  19 765 |
| Viršininkas |  9,3 | 1 | X | X | X | X | X | X |
| Buhalterė | 5,9 | 1 | X | X | X | X | X | X |
| skyrininkai | 3,8 | 5 | X | X | X | X | X | X |
| Ugniagesiai gelbėtojai(su stažu) | 3,4 | 34 | X | X | X | X | X | X |
| Ugniagesiai gelbėtojai (be stažo) | 3,34 | 6 | X | X | X | X | X | X |
| Specialistė | 3,6 | 1 | X | X | X | X |  14 958 | X |
| Vairuotojas | 3,31 | 1 | X | X | X | X |  | X |

**8.2 lentelė.** biudžeto asignavimai 2015–2019 metais

|  |  |  |
| --- | --- | --- |
| **Metai** | **Valstybės biudžeto asignavimai**  | **Iš Jurbarko rajono savivaldybės biudžeto skirtos lėšos Eur.** |
| 2019 |  446 600 eur. |  34 750 eur. |
| 2018 |  422 900 eur. |  26 199 eur. |
| 2017 |  381 400 eur. |  15 831 eur. |
| 2016 |  360 458 eur. |  9 678 eur. |
| 2015 |  320 514 eur. |  18 854 eur. |

**IX. BENDRA GAISRINIŲ AUTOMOBILIŲ BŪKLĖ**

Gaisrinių automobilių parkas yra techniškai susidėvėjęs ir pasenęs, bet stengiamasi, kad gaisrų gesinimas visada būtų pakankamai operatyvus ir efektyvus. Gaisriniai automobiliai genda, sudėtinga atlikti technines apžiūras ir įsigyti reikalingas detales automobilių remontui. Nežiūrint į tai, 2019 metais kovinė parengtis buvo užtikrinta 100 proc.

Bendras gaisrinių automobilių amžiaus vidurkis 39,82 metų.

Gesinant gaisrus, vykdant pirminius gelbėjimo darbus avarijų, katastrofų, stichinių nelaimių atveju labai pagelbėtų padidinto pravažumo vakarietiška dyzelinu varoma technika, turinti dideles vandens atsargas. Gaisrinių automobilių atnaujinimas yra vienas iš pagrindinių mūsų tarnybos prioritetų.

Tarnybos ugniagesių komandose stovi po 2 AC gaisrinius automobilius, vienas iš jų nuolatos būna kovinės parengties, o kitas rezerve. Rezervinis automobilis panaudojamas sugedus vienam iš esamų dviejų automobilių, arba papildomų pajėgų telkimui gaisro vietoje.

Eržvilko ugniagesių komandos gaisriniam automobiliui GAZ 66 (pagaminimo metai 1983 m.) pakeistas variklis nauju 1-os komplektacijos varikliu.

Atnaujinant Jurbarko rajono priešgaisrinės tarnybos gaisrinių automobilių parką, įsigytas patikimesnis, naujesnis, su didesne vandens talpos cisterna, varomas dyzeliniu varikliu gaisrinis automobilis IVECO Magirus 120 -19 AW (pagaminimo metai 1988 m., valstybinis Nr. LFZ 947), įsigijimo vertė 12 000 Eur, automobilio rida 17 130 km., priskirtas Juodaičių ugniagesių komandai.

**9.1 lentelė**. Duomenys apie esamos technikos eksploatavimo trukmę ir ridą kilometrais per 2019 metus:

|  |  |  |
| --- | --- | --- |
| **Automobilio markė** | **Eksploatavimo trukmė metais (nuo pagaminimo datos)** | **Rida km per metus:** |
| **Smalininkų UK** |  |  |
| Mercedes Benz 1113 | 46 m. | 851 |
| Man 415HA | 57 m. | 52 |
| **Eržvilko UK** |  |  |
| Zil 131 | 24 m. | 417 |
| GAZ 66 | 36 m. | 870 |
| **Raudonės UK** |  |  |
| Mercedes Benz 1113 | 48 m. | 979 |
| Magirus Deutz 150A | 57 m. | 289 |
| **Šimkaičių UK** |  |  |
| Gaz 53 | 31 m. | 101 |
| Magirus Deutz FM170D11 | 37 m. | 781 |
| **Juodaičių UK** |  |  |
| Gaz 66 (ZJF 910) | 35 m. | 70 |
| Gaz 66 (ZJG 972) | 31 m. | 682 |
| IVECO Magirus 120 -19 (LFZ 947)  | 31 m.  | - |
| **Viešvilės savanorių ugniagesių rinktinė** |  |  |
| Jelcz - 420 P (JHS 887) | 35 m. | 343 |

**X. PASTATŲ EKSPLOATAVIMAS**

Bendras tarnybos ugniagesių komandų pastatų plotas sudaro 712,34 kvadratinių metrų.

**10.1 lentelė**. Ugniagesių komandų patalpos

|  |  |  |  |  |  |
| --- | --- | --- | --- | --- | --- |
| Komandos pavadinimas | Pastatasgaisrinė(m²) | Garažas su gaisrinės patalpomis(m²) | Pastatas garažas(m²) | Pastatas sandėlis(m²) | Pastatas malkinė(m²) |
| Juodaičių UK | 75 |  | 45,36 |  |  |
| Raudonės UK | 106,61 |  |  | 12,83 |  |
| Šimkaičių UK | 173,96 |  |  | 14,76 |  |
| Eržvilko UK | 75,47 |  | 33,58 | 17,28 | 22,50 |
| Smalininkų UK |  | 110,99 |  |  | 24,00 |

Pastatai yra seniai statyti ir per laiką susidėvėję. Eržvilko ir Juodaičių ugniagesių komandų pastatai apšildomi krosnimis, o Smalininkų, Raudonės ir Šimkaičių ugniagesių komandų pastatuose įrengtas vietinis centrinis šildymas naudojant šildymo katilus. Kasmet pastatų šildymui sunaudojama apie 100 kubinių metrų malkų.

Taupant šilumos energiją bei brangstant malkinei medienai, būtų reikalinga renovuoti ugniagesių komandų pastatus, apšiltinant sienas ir perdangas.

Nors daug kas suremontuota – visose ugniagesių komandose pakeisti langai, durys, trijose ugniagesių komandose įdėti pakeliami mechaniniai garažo vartai ir keturiose ugniagesių komandose pakeistos stogų dangos, tačiau dėl lėšų stokos neįmanoma deramai atnaujinti ugniagesių komandų pastatų, buitinių, poilsio patalpų ir sanitarinių mazgų, kurie atitiktų šiuolaikinius reikalavimus. Šiuo metu yra būtini šie ugniagesių komandų pastatų remonto darbai:

* Juodaičių UK stogo apšiltinimas ir sanitarinio mazgo įrengimas;
* Keturiose UK reikalinga atlikti vidaus patalpų (garažų) smulkius remonto darbus.

**XI. SAVANORIAI UGNIAGESIAI**

Vadovaujantis Jurbarko rajono savivaldybės administracijos direktoriaus 2016 m. kovo 24 d. įsakymu Nr. O1-325 „Dėl Jurbarko rajono savanorių ugniagesių veiklos atlikimo ir Jurbarko rajono savanorių ugniagesių veiklos organizatoriaus funkcijų vykdymo tvarkos aprašo“ ir Jurbarko priešgaisrinės tarnybos viršininko 2016 m. kovo 25 d. įsakymu Nr. 1-3 „Dėl Jurbarko rajono priešgaisrinės tarnybos savanorių ugniagesių veiklos organizavimo taisyklių patvirtinimo“ nuo 2016 m. balandžio 1 d. pradėta ir iki šiol vykdoma savanorių ugniagesių veikla.

Per 2019 metus sudarytos 9 savanoriškos veiklos sutartys su savanoriais ugniagesiais, išduoti savanorio ugniagesio pažymėjimai.

Visi savanoriai ugniagesiai yra baigę įvadinio mokymo programą, įgiję Savanorio ugniagesio įvadinio mokymo programos baigimo pažymėjimus, suteikiančius teisę dalyvauti gesinant gaisrus ir atlikti gelbėjimo darbus.

Taip pat savanoriams ugniagesiams išduoti pažymėjimai, suteikiantys teisę vairuoti specialiąsias transporto priemones, naudojančias mėlynus ir (ar) raudonus (arba tik mėlynus) žybčiojančius švyturėlius ir (ar) specialiuosius garso signalus).

Visi savanoriai ugniagesiai yra apdrausti nuo nelaimingų atsitikimų.

Jurbarko rajono priešgaisrinės tarnybos darbuotojams ir Viešvilės savanorių ugniagesių rinktinės savanoriams ugniagesiams pagal finansines galimybes nupirkta nauja ugniagesių gelbėtojų apsauginė apranga, darbo rūbai bei batai.

Dalyvaujant savanoriams ugniagesiams įvykstančiuose gaisrų gesinimo ir/ar gelbėjimo darbų incidentuose, tarnybos parengtis yra užtikrinama 100 proc.

Per 2019.01.01 – 2019.12.31 savanoriai ugniagesiai gaisruose ir pratybose sugaišo 93 val. 39 min. Jiems priskaičiuota ir sumokėta už sugaištą laiką gesinant gaisrus, vykdant gelbėjimo darbus ir dalyvaujant pratybose per I, II, III ir IV ketvirčius – 825,30 eurų.

Nuo Jurbarko rajono priešgaisrinės tarnybos savanorių ugniagesių veiklos organizavimo pradžios iki 2019 m. gruodžio 31 d. Jurbarko rajono priešgaisrinė tarnyba yra sudariusi savanoriškos veiklos sutartis su 73 savanoriais ugniagesiais, jiems išduoti savanorio ugniagesio pažymėjimai ir savanorio ugniagesio atpažinimo ženklai. Iš jų: 38 Jurbarko rajono PT darbuotojai, 15 darbuotojų iš Jurbarko PGT ir 20 Viešvilės savanorių ugniagesių rinktinės, pradėjusių veiklą 2017 m. liepos 1 d.

**XII. EKONOMINIAI VEIKSNIAI**

Materialinės techninės bazės stiprinimas ir išlaikymas, siekiant užtikrinti nuolatinę priešgaisrinių gelbėjimo pajėgų parengtį, yra viena aktualiausių ir svarbiausių tarnybos problemų, kurios tinkamai išspręsti neįmanoma dėl nepakankamo savivaldybių priešgaisrinių tarnybų finansavimo.

Kaimo vietovėse į gaisrą ugniagesiai gelbėtojai atvyksta pirmieji, ir kiekviena minutė yra brangi dėl žmogaus gyvybės. Tauragės APGV viršininkui priėmus sprendimą perduoti apskrities savivaldybių priešgaisrinėms tarnyboms dalį kvėpavimo organų apsaugos aparatų, 2018 m. Jurbarko rajono priešgaisrinė tarnyba gavo 10 komplektų dėvėtų kvėpavimo aparatų ir individualių kaukių AUER BD 96-S-Z (2003 m. gamybos). Darbui su kvėpavimo aparatais leidimus gavo kursus išklausę ir leidimus uždūmintose patalpose su minėtais aparatais dirbti įgiję 40 mūsų tarnybos ugniagesių gelbėtojų.

Ugniagesiams gelbėtojams keliami vis didesni reikalavimai ir plečiamos jų funkcijos, tačiau atliekamos ugniagesių funkcijos neadekvačios darbo užmokesčiui. Todėl mažėja darbuotojų motyvacija dirbti menkai apmokamą ir pavojingą sveikatai bei gyvybei darbą.

**XIII. TRŪKUMAI IR PROBLEMOS**

* Patalpų ir tinkamai įrengtų darbo vietų trūkumas;
* fiziškai ir morališkai susidėvėjusi technika;
* per mažas savivaldybių priešgaisrinių tarnybų finansavimas;
* rajono gyventojų abejingumas vykdyti savanorišką veiklą.

Galimi problemų sprendimo būdai:

* Pastatų renovacija visose rajono ugniagesių komandose;
* naujos priešgaisrinės technikos įsigijimas Šimkaičių ugniagesių komandoje;
* didesnis finansavimas darbo apmokėjimui ir ūkinėms reikmėms.

**XIV. VEIKLOS TOBULINIMO PERSPEKTYVOS**

Jurbarko rajono priešgaisrinės tikslas yra išsaugoti gyventojų gyvybę, sveikatą, turtą, apsaugoti aplinką nuo ekstremalių įvykių situacijų poveikio.

Jurbarko rajono priešgaisrinė tarnyba planuoja:

1. Teikti neatidėliotiną pagalbą ekstremaliųjų įvykių ir situacijų atvejais;

2. Stengtis, kad gaisrų gesinimas visada būtų pakankamai operatyvus ir efektyvus;

3. Užtikrinti efektyvų tarnybos darbą, pagal finansines galimybes darbuotojus aprūpinti būtinomis darbo ir apsauginėmis priemonėmis;

4. Optimaliau naudoti žmogiškuosius, finansinius ir materialinius išteklius;

5. Užtikrinti Jurbarko rajono priešgaisrinės tarnybos nuolatinę parengtį, racionalų technikos ir įrangos panaudojimą;

6. Bendradarbiauti su Priešgaisrinės apsaugos ir gelbėjimo departamentu prie Vidaus reikalų ministerijos, Kauno apskrities priešgaisrinės gelbėjimo valdybos Jurbarko priešgaisrine gelbėjimo tarnyba, Jurbarko rajono savivaldybės administracija ir seniūnijomis, kitomis rajono įstaigomis ir įmonėmis sprendžiant priešgaisrinės saugos klausimus;

7. Skatinti ir remti darbuotojų profesinį tobulėjimą;

8. Vykdyti Jurbarko rajono PT ir Kauno PGV Jurbarko PGT viršininkų susitikimus su gyventojais, supažindinant juos su priešgaisrine sauga, taip pat aptariant organizavimo ir savanorių mokymo klausimus;

9. Plėsti ir skatinti savanorių ugniagesių veiklą;

10. Užtikrinant Jurbarko rajono PT ugniagesių komandų nuolatinę parengtį, pagal finansines galimybes mokėti darbuotojams už viršvalandinį darbą. Budint pamainoje vienam ugniagesiui gelbėtojui, papildomai telkti savanorius ugniagesius;

11. Gerinti gaisrinių automobilių parko atnaujinimą, įsigyjant padidinto pravažumo vakarietišką dyzelinu varomą techniką, turinčią dideles vandens atsargas;

12. Skelbti spaudoje informacinio pobūdžio straipsnius, supažindinant rajono gyventojus su priešgaisrine sauga.

Viršininkas Stasys Pocius